ADVANCลั่นยังจ่ายปันผลปกติแม้ต้องจ่ายค่าประมูล 900MHz
ADVANCลั่นยังจ่ายปันผลปกติแม้ต้องจ่ายค่าประมูล 900MHz 
27 พ.ค. 2559

นายสมชัย เลิศสุทธิวงค์ ประธานเจ้าหน้าที่บริหาร บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ยืนยันว่า ในปีนี้บริษัทยังสามารถจ่ายเงินปันผลในอัตรา 100% แม้ว่าจะมีค่าใช้จ่ายค่าใบอนุญาตจากการประมูลคลื่น 900MHz ในราคา 75,654 ล้านบาทในวันนี้
อย่างไรก็ตาม ในการประมูลคลื่น 900 MHz ครั้งที่แล้ว เอไอเอสเสนอราคาสุดท้ายที่ 75,900 ล้านบาท สำหรับช่วงคลื่นในชุดที่ 2 ดังกล่าว ซึ่งสูงกว่าราคาที่ประมูลได้วันนี้ แต่เมื่อบริษัท แจสโมบาย จำกัด (มหาชน) บรอดแบรนด์ไม่สามารถนำเงินมาชำระค่าใบอนุญาตคลื่น 900 MHz ชุดที่ 1 ตามกำหนด เอไอเอส จึงได้ดำเนินการจนมาถึงการประมูลครั้งนี้
ทั้งนี้ ภายในเดือน มิ.ย. เอไอเอสจะไปชำระค่าใบอนุญาตงวดแรกพร้อมแบงก์การันตี เนื่องจากประกาศคณะรักษาความสงบเรียบร้อย (คสช.) ได้ขยายเวลามาตรการเยียวยาลูกค้า 900 MHz 2G จะสิ้นสุดในวันที่ 30 มิ.ย.นี้ ซึ่งขณะนี้มีหลายธนาคารเสนอตัวเข้ามาให้แบงก์การันตีแล้ว
สำหรับ การประมูลได้คลื่น 900 MHz ครั้งนี้จำนวน 10 MHz เอไอเอสจะมีคลื่นความถี่รวม 40 MHz จากที่มีคลื่น 2100 MHz 15 MHz และคลื่น 1800 MHz 15 MHz ขณะที่มีจำนวนลูกค้ารวม 40 ล้านเลขหมาย
สำหรับงบลงทุนในปีนี้ยังคงไว้ที่ 4 หมื่นล้านบาท แต่จะปรับสัดส่วนใหม่ โดยโยกมาเพิ่มการลงทุนโครงข่ายคลื่น 900 MHz นอกเหนือกจากคลื่น 1800 MHz และ 2100 MHz ทำให้การขยายโครงข่ายระบบ 4G ในปีนี้ครอบคลุมได้มากขึ้นเป็น 80% ของพื้นที่ทั่วประเทศ จากเดิมคาดไว้ที่ 50% จึงคาดว่าสิ้นปีนี้ลูกค้าในระบบ 4G จะมีจำนวนมากกว่าเป้าหมายที่วางไว้ที่ 10 ล้านราย โดยปัจจุบันมีจำนวน 7 ล้านราย
ส่วนความคืบหน้าการร่วมลงนามสัญญาเป็นพันธมิตรกับ บมจ.ทีโอทีนั้น บริษัทอยู่ระหว่างรอทีโอทีแจ้งมา ส่ว